Փուչիկներու Ցուցահանդէս

մինի
**Փուչիկներու Ցուցահանդէս,** «Պալուն միւզիում» անգլերէն արտայայտութիւն մըն է, որ կը նշանակէ «փուչիկներու թանգարան»:

Այս անունը տրուած է ուռած արուեստի գործերու շրջուն ցուցահանդէսի մը: 

Այս ցուցահանդէսը գոյութիւն ունի 2020 թուականէն ի վեր:

«Պալուն միւզիում»ը ուղղուած է թէ՛ մանուկներուն, թէ՛ ալ չափահասներուն: 

Ցուցահանդէսը այցելողները կը հետեւին սկիզբէն ճշդուած մէկուկէս ժամուան շրջագայութեան` ծանօթանալու համար մօտաւորապէս տասնհինգ գործերու: 

Ուռած առարկաներ, լոյսի խաղեր, երբեմն` վիտէօ կամ երաժշտութիւն:

Իւրաքանչիւր բաժին ունի իրեն յատուկ մթնոլորտը եւ իւրայատուկ փորձառութիւն մը կ'առաջարկէ: Ցուցահանդէսը այցելուները կը հրաւիրէ «ընկղմելու» փորձերուն մէջ. անոնք կը քաջալերուին անոնց մէջ քալելու, կորսուելու եւ փուչիկներուն դպչելու:

Փուչիկները ստեղծուած են տարբեր երկիրներէ եկած արուեստագէտներոու կողմէ: Նուազ ապականութիւն պատճառելու համար անոնք կերպընկալէ չեն շինուած, այլ` ձգախէժէ, որ բնական նիւթ մըն է:

Ցուցահանդէսը քանի մը ամսուան համար կը հաստատուի քաղաքի մը մէջ: Մինչեւ հիմա ան շրջած է յատկապէս Եւրոպայի մէջ: 

Ցուցահանդէսին մէջ կարելի է հանդիպիլ տարօրինակ էակներու, ինչպէս, օրինակի համար, Ճինճոները, որոնք տարօրինակ, գունաւոր, միայն աչքեր ունեցող կերպարներ են: Այցելողները կրնան անոնց հետ խաղալ եւ նոյնիսկ իրաւունք ունին զանոնք հրելու: Մինչ ուրիշ հսկայ փուչիկներ կը վերածուին երաժշտութիւն նուագող կերպարներու:

Ուրիշ անկիւնի մը մէջ կարելի է այցելել ուռեցուած իկլուներու փոքրիկ գիւղ մը: Իսկ քիչ անդին այցելուները կրնան բռնել կամ հրել հելիոմով ուռեցուած մեծ գունդ մը, որ սրահին մէջ շրջելով` իր շարժումներուն հետքերը պատերուն վրայ կը գծուին: Եւ վերջապէս, իրենց այցելութիւնը խանդավառ կերպով փակելու համար այցելուները կը հրաւիրուին սուզուելու փուչիկներով լեցուն լողաւազանի մը մէջ:
## Պատկերասրահ

Պատկեր:Nightglow, Warsteiner Internationale Montgolfiade (WIM) (10573726073).jpg|alt=Warsteiner Internationale Montgolfiade (WIM), Germany
Պատկեր:Balloonsoversuspensionbridge.JPG|alt=The Bristol International Balloon Fiesta (held in the city of Bristol, England), is one of the biggest festivals of its type in Europe
Պատկեր:Temecula Valley Balloon and Wine Festival.jpg|alt=Temecula Valley Balloon and Wine Festival
Պատկեր:Hot Air Balloons , Albuquerque , Ektachrome by Scott Williams.jpg|alt=Albuquerque International Balloon Fiesta, the largest gathering of hot air balloons in the world.
Պատկեր:Ballons vista aerea.jpg|alt=Balloons flying above the Ancient Castle of Ferrara during the Ferrara Balloon Festival
Պատկեր:Penang Hot Air Balloon.jpg|alt=Balloons flying during the Penang Hot Air Balloon Fiesta in George Town, Penang in 2017.
Պատկեր:GBBalloona.jpg|alt=Grand Britannia, the Great British Balloon flying at the Mondial event in Lorraine, France
Պատկեր:Mid-Hudson balloon festival.JPG|alt=Mid-Hudson Valley Balloon Festival
Պատկեր:European Balloon Festival 2008 in Igualada.jpg|alt=European Balloon Festival in Igualada, Spain
Պատկեր:Sunballoon.JPG|alt=A "smiling sun" hot air balloon in front of the sun during the Philippine International Hot Air Balloon Fiesta in Pampanga, Philippines
Պատկեր:Night Glow at 20 FIBAQ 2016 - Alter do Chão.jpg|alt=Night Glow at the 20º Hot Air Balloon Festival (FIBAQ) in Alter do Chão, Portugal, on 11 November 2016
Պատկեր:Leon international hot air ballon festival nov 2012.jpg|alt=Leon International Hot Air Balloon Festival 2012 in Leon, Mexico

## Ծանօթագրութիւններ

Ստորոգութիւն:Փուչիկներ
Ստորոգութիւն:Ցուցահանդէսներ